Diari Oficial de la Generalitat Valenciana


Sumari del DOGV 1993, del 29-03-1993 (1993/827520)

ACORD de 22 de març de 1993, del Govern Valencià, pel qual aprova definitivament la modificació puntual número 1, que afecta zones verdes, sobre la unitat d'actuació número 2, de les normes subsidiàries de planejament municipal de Beniparrell.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1993

Data del DOGV
:   29-03-1993

Secció del DOGV
:   ALTRES DISPOSICIONS

Número del document
:   1993/827520


Data del document
:   22-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Acord de 22 de març de 1993, del Govern Valencià, el qual aprova definitivament la modificació puntual número 1, que afecta zones verdes, sobre la unitat d'actuació número 2, de les normes subsidiàries de planejament municipal de Beniparrell.  
El Govern Valencià, en la reunió del dia 22 de març de 1993, adoptà l'acord següent:  
Antecedents  
1r. L?Ajuntament de Beniparrell va aprovar inicialment la modificació el dia 31 de juliol de 1991 i, després del pertinent període d'exposició pública, la va aprovar provisionalment el 27 de setembre de 1991.  
2n. La Comissió Territorial d'Urbanisme de València, en les sessions de 10 de desembre de 1991 i de 30 de març de 1992, va acordar suspendre l?emissió del corresponent informe preceptiu que havia d'emetre en relació amb l?expedient i mantenir-ne aquesta suspensió fins que s'esmenaren una sèrie d'errors i de deficiències detectades. Així mateix, aquesta comissió, en la reunió de 17 de juliol de 1992, va adoptar l'acord de deixar sobre la taula aquesta modificació a fi d'estudiar una possible solució tècnica que garantís la urbanització global de la zona.  
3r. L?Ajuntament de Beniparrell, a fi d'esmenar les deficiències assenyalades en els acords de l?esmentada comissió territorial d'urbanisme, el dia 30 de juliol de 1992 va acordar aprovar inicialment la nova documentació relativa a la modificació número 1 de les normes subsidiàries de planejament i després de sotmetre-la a un període d'informació pública d'un mes mitjançant l'anunci en el Butlletí Oficial de la Província de València número 190, d?11 d'agost de 1992, i la publicació en el diari Levante-El Mercantil Valenciano de 28 d'agost de 1992, en el qual no va haver-hi cap al·legació, la va aprovar provisionalment el dia 16 de setembre de 1992.  
4t. La Comissió Territorial d'Urbanisme de València, reunida en la sessió de 14 d'octubre de 1992, va emetre un informe favorable sobre l?expedient.  
5è. El Conseller d'Obres Públiques, Urbanisme i Transports va emetre informe favorable sobre el projecte de modificació mitjançant Resolució de 24 de novembre de 1992.  
6è. El Consell d'Estat va emetre dictamen favorable l?11 de febrer de 1993, ja que considera que, en síntesi, la modificació projectada -pel que fa a la zona verda- té per objecte assegurar l'aprofitament més racional de l?ús de les zones verdes, sense que això signifique una disminució de la superfície total destinada a aquestes.  
Fonaments de dret  
I. Les circumstàncies que motiven la formulació de la modificació número 1 sobre la unitat d'actuació número 2 de les normes subsidiàries de planejament municipal de Beniparrell -definitivament aprovades el 28 de novembre de 1989- consisteixen a: a) Aconseguir l'alineació recta del carrer de Gómez Ferrer en el tram de nova obertura i en línia amb la resta del carrer; per tant, aquest carrer en l'àmbit de la unitat d'actuació s'ha de desplaçar uns deu metres cap a l'oest per a fer coincidir les alineacions. b) La modificació pretén alhora una redistribució de la zona verda i, per això, la divideix en dos. Açò, d'altra banda, facilita la gestió ja que cada una de les parcel·les originals es correspon amb part del solar, part de zona verda i part de vials. En resum, cada parcel·la original ha resolt la seua edificació i la zona de cessió sobre aquesta, per la qual cosa se simplifica notablement la reparcel·lació i es facilita la gestió d'una zona a l'ajuntament, que és important per al municipi per la seua centralitat, i com que és sòl urbà la gestió es concreta en la realització de les cessions obligatòries i permet en aquest cas l'edificació i execució de la urbanització simultània, segons l'article 33.2 del text refós de la Llei sobre el Règim del Sòl i Ordenació Urbana, de 26 de juny de 1992, s'actua sobre el que actualment és un buit, es millora el paisatge urbà i se'l dota d'una zona verda de realització immediata.  
Per a aixà la modificació es concreta en els següents punts:  
A) El canvi de les alineacions del carrer que travessa la unitat d'actuació, de manera que coincidesca el seu començament amb el final del carrer de Gómez Ferrer, ja que es pretén l'alineació recta per a aquest carrer en el tram de nova obertura i en línia amb la resta d'aquest; per tant, aquest carrer s'ha de desplaçar uns deu metres cap a l'oest per a fer coincidir ambdues alineacions.  
B) La subdivisió i recol·locació de l'actual zona verda en altres dues, a ambdós costats del carrer amb unitat funcional entre ambdues.  
C) L?obertura d'un nou viari en la nova unitat d'actuació 2.1, paral·lel al carrer de les escoles, per a evitar l'edificació d'un bloc excessivament profund i permetre una parcel·lació posterior més adequada a l?ús residencial.  
D) Es considera que hi haurà accés de vianants tangent entre les zones verdes i l'edificació, per a la qual cosa s'estableixen els esmentats viaris de vianants a manera de voreres, amb una amplària d'un metre, a l'igual que en la resta del sòl urbà de Beniparrell.  
E) S'introdueix el manament legal i s'estableix l'aprofitament urbanístic patrimonialitzable de la nova unitat d'actuació número 2, que serà del 85% de l'àrea.  
La justificació de la subdivisió de la zona verda es basa en el fet que com es tracta d'un sistema local es troba vinculat a la unitat d'actuació en l'ordenació i servei. Es millora la zona del poble on s'ubica en les proximitats del barranc i a càrrec de les noves edificacions possibles en l'àrea. De manera que es concreta la seua situació de la forma que millor resol la seua ordenació i gestió.  
Açò implica un canvi en la ubicació de l'esmentada zona verda que evidentment arrossega la tramitació com a modificació qualificada segons disposa l'article 129 del text refós de la Llei sobre Règim del Sòl i Ordenació Urbana, aprovat per Reial Decret Legislatiu 1/1992, de 26 de juny. En aquest sentit, l'ha d'aprovar el Govern Valencià, després de l'informe i el dictamen favorables del Conseller d'Obres Públiques, Urbanisme i Transports i del Consell d'Estat, respectivament.  
II. La tramitació seguida fins ara es considera correcta i la documentació adequada i suficient, tenint en compte l?objecte de la modificació plantejada. El contingut d'aquesta s'ajusta a les determinacions establertes en la vigent legislació sobre ordenació territorial i urbanística. Es tècnicament admissible ja que es garanteix, a més, la viabilitat de la urbanització, en conjunt, de la unitat d'actuació número 2.  
Vistos els preceptes legals esmentats i la resta de normativa aplicable, d'acord amb el Consell d'Estat i a proposta del Conseller d'Obres Públiques, Urbanisme i Transports, el Govern Valencià  
ACORDA  
Aprovar definitivament la modificació puntual número 1, que afecta zones verdes, sobre la unitat d'actuació número 2, de les normes subsidiàries de planejament municipal de Beniparrell.  
València, 22 de març de 1993.  
El Conseller Secretari del Govern Valencià,  
EMERIT BONO I MARTINEZ